През 2013 година Ейтор Гюнлехсон е избран да представя Исландия на фестивала „Евровизия 2013“ с песента „Ég á líf“ (произношение: /йег а лиф/ – от исландски: Имам един живот) Неин композитор е Орлигур Смаури, който вече има в кариерата си четири написани песни за фестивала – негови са композициите, с които Исландия участва на „Евровизия 2000“, „Евровизия 2008“ и „Евровизия 2010“. Негов съавтор е Петур Орн Гудмундсон, който се е появявал на фестивала като беквокалист на исландските участници през 2000, 2006, 2008, 2010 и 2012 години. Бек-вокалите в „Имам един живот“ са отново на Петур, като там той свири на акустична китара, бузуки, пиано и перкусии. Цигулките са изсвирени от Грета Саломе, която представя Исландия на „Евровизия 2012“. Партиите на електрическата и бас-китара са изсвирени от Ейнар Тор Йохансон, а ирландските гайди – от Мартин Кросин.